EkBass/fiwiki-20250220-pages-articles huggingface dataset:
Nothing But Trouble (soundtrack)

Nothing But Trouble (soundtrack) on virallinen soundtrack-albumi vuonna 1991 julkaistuun saman nimiseen elokuvaan. == Kappaleet == #The Good Life (Ray Charles) #Same Song (Digital Underground yhdessä Tupac Shakurin & Dan Aykroydin kanssa) #Get Over (Nick Scotti) #Big Girls Don't Cry (Frankie Valli & The Four Seasons) #Tie The Knot (Digital Underground) #Bonestripper (Damn Yankees) #Atlantic City (Is A Party Town) (Elwood Blues Revue) #La Chanka (Bertila Damas) #I Mean I Love You (Hank Williams, Jr.) #Valkenvania Suite (Michael Kamen) == Arviot == * Allmusic: http://www.allmusic.com/album/r117113/review == Aiheesta muualla == * Nothing But Trouble discogs.com -sivustolla == Lähteet == Luokka:Vuoden 1991 soundtrackit Luokka:Yhdysvaltalaiset albumit
Australian maastopalot 2009

Australian maastopalot 2009 olivat yksi maan rauhanajan historian suurimmista katastrofeista. Australian maastopalot vaativat 173 uhria. == Ennätyshelle Australiassa == Tammikuun lopussa 2009 uutisoitiin, että Australian Melbournessa oli kuuminta 150 vuoteen. Vuodesta 1855 alkaen, jolloin mittaukset aloitettiin, ei ole mitattu vastaavaa. Kolme päivää lämpötila kohosi Melbournessa +43 °C, ja laski sitten 31 °C:seen. Kuumuus vaivasi eteläisiä maakuntia Victoriaa ja Etelä-Australiaa. Lämpötila nousi 7.2.2009 Melbournessa 46,4 °C:seen ja sen länsipuolella 47,9 °C:seen. Se on kaikkien aikojen ennätys. == Palokunta == Yli 30 000 vapaaehtoista palomiestä taisteli tulta vastaan 7.2.2009. Myrsky pahensi tilannetta. == Syyt == Maastopalot ovat yleisiä Australiassa. Vuosittain niitä syttyy 60 000\. Tuhoisin palo on vuodelta 1983, jolloin 75 ihmistä kuoli. Poliisin mukaan osa paloista on tahallaan sytytettyjä. Metsäpaloja on Australiassa torjuttu hallitulla kulotuksella (prescribed burning, controlled burning). Esimerkiksi South West -alueella on poltettu vuosittain 8 % metsämaasta hallitsemattomien metsäpalojen välttämiseksi. Jo Australian alkuperäiskansat harjoittivat tätä tarkoituksenaan luoda laitumia ja metsästysmaita. Kulotusten vastustus on noussut viime vuosina ja niitä on alettu vastustaa esim. biodiversiteetin ja ilmastonmuutoksen torjunnan vuoksi. Talven 2019-2020 suurista paloista on syytetty hallittujen kulotusten puutetta viime vuosina ja uusia "vihreitä" lakeja sekä ilmastonmuutosta. Vuonna 1999 voimaan tullut Environment Protection and Biodiversity Conservation Act 1999 hankaloitti metsäpalojen torjuntaa. Esimerkiksi palonestovyöhykkeiden tai metsäautoteiden rakentaminen suojelluille alueille tai valtion omistamalle maalle vaatii ministeritason hyväksynnän. == Laajuus == Maastopaloalueisiin sisältyy Victorian, Uuden Etelä-Walesin, Etelä-Australian ja Tasmanian osavaltiot. == Tuhot == Paloissa tuhoutui ainakin 750 asuintaloa ja 350 000 hehtaaria maastoa on palanut. Pahin tilanne oli Victoriassa. Maastopalot uhkasivat myös maan villieläimiä, kuten koaloita ja kenguruita. Palosta selvinneilläkin eläimillä saattoi olla pulaa vedestä ja ravinnosta. == Lähteet == == Aiheesta muualla == Luokka:2000-vuosikymmenen maastopalot Luokka:Vuoden 2009 luonnonmullistukset Maastopalot 2009
Future Rhythm

Future Rhythm on viides albumi rap-ryhmä Digital Undergroundilta. Albumi julkaistiin vuonna 1996 Radikal Recordsin kautta. ==Kappalelista== #"`Walk Real Kool" #"Glooty-Us-Maximus" (mukana Saafir & Numskull) #"Oregano Flow" (Gumbo Soup Mix) #"Fool Get A Clue" (mukana The Black Spooks) #"Rumpty Rump" #"Food Fight" (mukana Del tha Funkee Homosapien) #"Future Rhythm" #"Hokis Pokis" (A Classic Case) #"We Got More" (mukana Luniz) #"Hella Bump" #"Stylin'" (mukana Kenya Gruve) #"Midnite Snack" #"Oregano Flow" (Hot Sauce Mix) #"Want It All" Luokka:Digital Undergroundin albumit Luokka:Vuoden 1996 albumit
Who Got the Gravy?

Who Got the Gravy? on kuudes albumi rap-ryhmä Digital Undergroundilta. Albumi julkaistiin syyskuussa 1998 ja se debytoi Top R&B;/Hip-Hop Albums -listalla sijalla 91. ==Kappalelista== #"I Shall Return" (Intro) mukana KRS-One #"Holla Holiday" #"Wind Me Up" mukana Esinchill #"The Mission" mukana Big Punisher #"The Odd Couple" mukana Biz Markie #"Blind Mice" #"The Gravy" mukana Truck Turner of BDP #"Peanut Hakeem" #"Mans Girl" #"April Showers" mukana Mystic #"Cyber Teeth Tigers" mukana KRS-One Luokka:Digital Undergroundin albumit Luokka:Vuoden 1998 albumit
Goshenin piirikunta

Goshenin piirikunta on piirikunta Yhdysvaltain Wyomingin osavaltiossa. Vuonna 2000 Goshenissa asui 12 538 ihmistä. Piirikunnan hallintokeskus on Torrington. ==Väestö== Vuonna 2000 Goshenin piirikunnassa asui 12 538 henkilöä. Piirikunnan etninen jakauma oli seuraavanlainen: *93,83 % valkoihoisia *3,65 % muita rotuja *1,14 % sekoittuneita *0,86 % alkuperäisasukkaita *0,20 % aasialaistaustaisia *0,20 % mustaihoisia *0,12 % Tyynenmeren kansoja 8,83 prosentilla oli hispaano- tai latinotausta. Sukujuuriltaan asukkaat olivat enimmäkseen saksalaista (38,2 %), englantilaista (10,4 %), amerikkalaista (8,0 %) tai irlantilaista (8,0 %) syntyperää. ==Asutuskeskukset== Fort Laramie, Hawk Springs, Huntley, La Grange, Lingle, Torrington, Veteran, Yoder ==Aiheesta muualla== *Goshenin piirikunnan virallinen kotisivu *Wyomingin historiallisesti arvokkaiden paikkojen rekisteri Luokka:Wyomingin piirikunnat
Israelin parlamenttivaalit 2009

Israelin parlamenttivaalit 2009 pidettiin 10. helmikuuta 2009 noin vuosi etuajassa, koska pääministeri Ehud Olmert oli eronnut Kadima-puolueen puheenjohtajan paikalta eikä hänen seuraajansa Tzipi Livni onnistunut muodostamaan hallitusta. Vaaleissa valittiin 120 edustajaa 17. Israelin parlamenttiin eli knessetiin. ==Tulokset== Puolue Äänimäärä Paikkoja Muutos Kadima 797 035 28 -1 Työväenpuolue 355 609 13 -6 Shas 300 086 11 -1 Likud 775 459 27 +15 Jisrael Beiteinu 419 101 15 +4 Kansallinen unioni 120 512 4 uusi (entinen Kansallinen uskontopuolue) Juutalainen koti 103 244 3 uusi (entinen Kansallinen uskontopuolue) Gil 18 158 0 -7 Yhdistynyt toorajuutalaisuus 153 353 5 -1 Meretz-Yachad 105 591 3 -2 Yhdistynyt arabilista-Ta'al 115 345 4 0 Hadash 113 869 4 +1 Balad 84 723 3 0 Vihreät 14 221 0 0 ==Hallituksen muodostaminen== Eniten paikkoja on Kadimalla, toiseksi eniten Likudilla ja kolmanneksi Jisrael Beitenulla. Presidentti Shimon Peres nimitti Netanjahun hallituksenmuodostajaksi 20. helmikuuta. Netanjahun hallitus sai knessetin hyväksynnän 31. maaliskuuta 2009. ==Lähteet== Parlamenttivaalit 2009 Luokka:Vuoden 2009 vaalit
The Lost Files

The Lost Files on rap-ryhmä Digital Undergroundin seitsemäs studioalbumi. Albumi julkaistiin vuonna 1999. ==Kappalelista== #"On One" #"X For the Ear" #"People Over the Stairs" #"Mind Bubble" #"Voodoo Woman" #"How Long" #"Nothing has Changed" #"Phone Call Away" #"Strawberry Letter 23" #"I Been Watching You" #"Know Me Feel Me" Luokka:Digital Undergroundin albumit Luokka:Vuoden 1999 albumit
..Cuz A D.U. Party Don’t Stop!!

__NOTOC__ ..Cuz A D.U. Party Don't Stop!! on rap-ryhmä Digital Undergroundin kahdeksas studioalbumi. Albumi julkaistiin kymmenen vuotta sen jälkeen kun ryhmän kuudes albumi julkaistiin. == Kappaleet == # # # # # # # # # # # # # # # # # # Luokka:Digital Undergroundin albumit Luokka:Vuoden 2008 albumit
AZ (artisti)

AZ (oik. Anthony Cruz, s. 9. maaliskuuta 1972 Brooklyn New York) on yhdysvaltalainen rap-artisti ja yrittäjä. AZ:n ensiesiintyminen oli Nasin kappaleella "Life's a Bitch" vuonna 1994. Pian tämän jälkeen hän kirjoitti levysopimuksen ja hänen esikoisalbuminsa Doe or Die ilmestyi vuonna 1995. AZ on julkaissut uransa aikana kymmenen studioalbumia ja niiden lisäksi muita projekteja, ja perustanut levy-yhtiön Quiet Money Records. == Elämä ja ura == Cruz syntyi vuonna 1972 New Yorkin Brooklynissa Bedford-Stuyvesantissa afroamerikkalaiselle äidille ja dominikaanilaiselle isälle, ja 9-vuotiaana hän asettui äitinsä ja siskonsa kanssa Brooklynin East New Yorkiin.#20YrsLtr: Doe or Die. 2016. BET Digital. Hän on kuvaillut kasvuympäristössään olleen paljon rikollisuutta ja väkivaltaa. Cruz kiinnostui runoudesta, ja 12-vuotiaana hän alkoi kirjoittamaan riimejä. Vuonna 1992 hän tutustui rap-artisti Nasin kanssa, joka sai pian levysopimuksen ja alkoi työstää ensimmäistä albumiaan. Nas kutsui Cruzin mukaan studiolle ja he tekivät yhdessä kappaleen "Life's A Bitch", joka julkaistiin vuonna 1994 Nasin Illmatic-albumin singlenä. Saatuaan kappaleella huomiota Cruz solmi pian levysopimuksen EMI Recordsin kanssa ja julkaisi ensimmäisen sooloalbuminsa Doe or Die 10. lokakuuta 1995. Levy myi kultaa, ja yksi levyn singleistä "Sugar Hill" nousi suosioon, ja pääsi Billboard Hot 100 -listalle. AZ perusti Nasin, Foxy Brownin ja Naturen kanssa The Firm -yhtyeen. Yhtyeen ainoa albumi The Album julkaistiin vuonna 1997, eikä se saavuttanut odotettua menestystä. Tehtyään vielä kolme sooloalbumia muille yhtiöille Cruz perusti oman Quiet Money Records -levy-yhtiönsä vuonna 2004. Aziatic-albumin (2002) kappale "The Essence" oli Grammy-palkinnon ehdokkaana. 2010-luvun alussa Cruz alkoi työstämään Doe or Die II -albumia, jonka julkaiseminen peruuntui vuosikymmenen mittaan toistuvasti. Sen ohessa, vuonna 2015, Cruz julkaisi omaelämäkerrallisen kirjan Jewels, Gems & Treasures. Vuonna 2017 hän ilmoitti albumin jäävän hänen viimeisekseen, muttei enää vuonna 2021, kun Doe or Die II lopulta ilmestyi. Seuraava albumi julkaistiin vuonna 2023. == Diskografia == === Studioalbumit === *Doe or Die (1995) *Pieces of a Man (1998) *9 Lives (2001) *Aziatic (2002) *A.W.O.L. (2005) *The Format (2006) *Undeniable (2008) *Legendary (2009) *Doe or Die II (2021) *Truth Be Told (2023) === Kokoelma-albumit ja mixtapet === * S.O.S.A. (Save Our Streets AZ) (2000) * Decade 1994–2004 (2004) * The Memphis Sessions: The Remix-Tape (2007) * Final Call (The Lost Tapes) (2008) * Anthology (B-Sides & Unreleased) (2008) * G.O.D. (Gold, Oil & Diamonds) (2009) * Doe or Die: 15th Anniversary (2010) * L.O.D.B (Last Of A Dying Breed) (2013) *Last of a Dying Breed Pt II (L.O.D.B.2) (2013) * Legacy (2019) === The Firm -yhtyeen albumit === * The Album (1997) == Filmografia == === Elokuvat === * Belly (1998) * Envy (2005) * By Chance (2014) === Dokumenttielokuvat === * #20YrsLtr (2016) == Lähteet == Luokka:Yhdysvaltalaiset hip hop -artistit Luokka:Vuonna 1972 syntyneet Luokka:Elävät henkilöt Luokka:Afroamerikkalaiset Luokka:Dominikaanilaiset henkilöt
Ĝ

Ĝ (ĝ), g sirkumfleksin kera, on latinalainen aakkonen, joka kuuluu esperanton ja aleutin aakkosiin. Esperantossa se ääntyy suhuäänteenä, kuten englannin g vokaalien e tai i edellä. Aleutissa kirjaimella merkitään soinnillista uvulaarista frikatiivia . Luokka:Eskimo-aleuttilaiset kielet Luokka:Esperanto Luokka:Latinalaiset kirjaimet id:Sirkumfleks#Ĝĝ
Cheddar (juusto)

Cheddar on alun perin englantilainen lehmänmaidosta valmistettava kova juusto, joka on tehty hauduttamalla juustoa yli +28 celsiusasteen lämpötilassa. Nykyisen kaltaista cheddaria on valmistettu jo ainakin vuodesta 1100.Tieteen kuvalehti Historia 11/2014, s.72-73 Cheddar on nimetty Somersetissä sijaitsevan Cheddarin kylän mukaan, jossa juustoa varastoitiin luolissa. Euroopan unionissa on myönnetty suojattu alkuperänimitys West Country Farmhouse Cheddar Somersetin, Devonin, Dorsetin tai Cornwallin kreivikunnissa perinteisillä menetelmillä valmistetuille cheddarjuustoille. Hampurilaisissa käytettävää juustoa kutsutaan usein cheddariksi, vaikka se ei tavallisesti ole aitoa cheddaria vaan yleensä sulatejuustoa. Cheddaria käytetään myös mausteena juustonaksuissa. ==Lähteet== Luokka:Englantilaiset juustot Luokka:Lehmänmaitojuustot Luokka:Seulonnan keskeiset artikkelit
Nærumbanen

Nærumbanen on kaupunkirautatie Kööpenhaminan pohjoispuolella pääosin Lyngby- Taarbækin kunnan alueella. Radan pituus on 7,6 kilometriä ja se on yksiraiteinen sekä sähköistämätön. Radalla on kahdeksan asemaa. Nærumbanenilla käytetään Siemensin valmistamia RegioSprinter-dieselkiskobusseja, joita on 4 kappaletta. Junat liikennöivät ruuhka-aikojen ulkopuolella 20 minuutin ja ruuhka-aikaan 10 minuutin väliajoin. Rata avattiin vuonna 1900, jolloin se kulki Lyngbyn ja Vedbækin välillä. Nærumista Vedbækiin kulkenut osuus lakkautettiin sen kannattamattomuuden vuoksi 1920-luvun alussa. Radan eteläpäästä Jægersborgista on yhteys S-togin linjalle B. Luokka:Kööpenhaminan liikenne Luokka:Tanskan rautatieliikenne Luokka:Lyngby-Taarbækin kunta
Karjalan kunnanvaakuna

Karjalan kunnanvaakuna on saanut aiheensa kunnan nimestä ja luonnosta. Vaakunan piimäleili viittaa karjanhoitoon ja siten kunnan nimeen. Alueen vanhat niityt olivat myös eväsretkien kohteita. Vaakunan on suunnitellut Kaj Kajander, ja se vahvistettiin käyttöön 5. lokakuuta 1964. Vaakunan selitys on ”punaisessa kentässä kultainen leili”. Vaakuna muuttui epäviralliseksi kotiseutuvaakunaksi 1977 Karjalan liityttyä Mynämäen kuntaan. == Lähteet == * Luokka:Suomen entisten kuntien vaakunat Luokka:Karjala (kunta)
Québecin–Windsorin käytävä

Québecin–Windsorin käytävä (, ) on 1 150 kilometriä pitkä väestökeskittymä Kanadassa. Se ulottuu Quebecin kaupungista Quebecissä Windsorin kaupunkiin Ontariossa. Vuonna 2001 tehdyssä väestönlaskennassa arvioitiin, että käytävän alueella asui yli 17 miljoonaa ihmistä eli noin 57 prosenttia Kanadan väestöstä. Kolme suurta väestölaskennallista metropolialuetta (CMA) käytävällä ovat (suluissa asukasluku): * Toronto-Mississauga-Markham, "Suur-Toronto" (5,928,040) * Suur-Montreal (4,098,927) * Ottawa-Gatineau, "kansallinen pääkaupunkialue" (1,323,783) Loput väestölaskennalliset metropolialueet käytävällä ovat (suluissa asukasluku): * Quebec City (800,296) * Hamilton (747,545) * Kitchener-Cambridge-Waterloo (523,894) * London (494,069) * St. Catharines-Niagara (406,074) * Oshawa (379,848) * Windsor (329,144) * Sherbrooke (212,105) * Barrie (197,059) * Kingston (161,175) * Trois-Rivières (156,042) * Guelph (151,984) * Brantford (134,203) * Peterborough (121,721) Luokka:Québec Luokka:Ontario
Ruokolahden vaakuna

Ruokolahden kunnanvaakuna on suoraan kunnan nimeen viittaava puhuva vaakuna. Aaltokoroa käytetään yleensä kuvaamaan vesistöä. Vaakunan on suunnitellut Gustaf von Numers, ja se vahvistettiin käyttöön 11. syyskuuta 1951. Vaakunan selitys on ”sinisessä kentässä aaltokoroinen tyviö, josta nousee kolme järviruokoa; kaikki hopeaa”. == Lähteet == * Luokka:Suomen kuntien vaakunat Luokka:Gustaf von Numersin suunnittelemat kunnanvaakunat Vaakuna
Iltatähden rusko

Iltatähden rusko on Viikatteen vuonna 2003 julkaisema EP. Albumi julkaistiin vain vinyylinä 600 kappaleen painoksena. EP:n nimikappale on Arvo Viikatteen ensimmäinen Viikatteelle tekemä sävellystyö. ==Kappaleet== Lähde: # # # # == Kokoonpano == * Kaarle Viikate – laulu, kitarat, bassokitara * Simeoni Viikate – rummut ==Lähteet== == Aiheesta muualla == * * Iltatähden rusko discogs.com -sivustolla Luokka:Vuoden 2003 EP:t Luokka:Viikatteen EP:t
François Marie Daudin

François Marie Daudin (25. maaliskuuta 1774 Pariisi – 1804 Pariisi) oli ranskalainen eläintieteilijä. Daudin opiskeli lääketiedettä ja luonnontieteitä, ja valitsi jälkimmäisen elämäntyökseen. Hän kirjoitti teoksen Traité élémentaire et complet d'Ornithologie 1799–1800. Teos oli ensimmäisiä moderneja lintutieteen käsikirjoja, jossa lajit kuvattiin Carl von Linnén binomijärjestelmällä ja Buffonin luomilla anatomisilla ja fysiologisilla ominaisuuksilla. Teos jäi keskeneräiseksi. Vuonna 1800 Daudin julkaisi teoksen Recueil de mémoires et de notes sur des espèces inédites ou peu connues de mollusques, de vers et de zoophytes. Daudin perehtyi etenkin matelijoihin ja julkaisi teoksen Histoire naturelle des reinettes, des grenouilles et des crapauds (1802) ja kahdeksanosaisen Histoire naturelle, générale et particulière des reptiles (1802–1803). Jälkimmäisessä teoksessa Daudin kuvailee 517 lajia, monet tieteelle uusina lajeina. Daudinin vaimo Adèle toimi hänen kirjojensa kuvittajana. Teokset eivät käyneet hyvin kaupaksi. Adèle kuoli tuberkuloosiin 1804 ja Daudin pian hänen jälkeensä alle 30-vuotiaana. Daudin kuvaili suuren määrän uusia lintulajeja, joista noin 24 lajinimeä on edelleen käytössä. Lajeja ovat muun muassa afrikanvarpushaukka (Accipiter minullus), afrikanlintuhaukka (Accipiter tachiro), liitohaukka (Elanus caeruleus) ja madagaskarinmerikotka (Haliaeetus vocifer).ITIS == Lähteet == Luokka:Ranskalaiset eläintieteilijät Luokka:Ranskalaiset ornitologit Luokka:Vuonna 1774 syntyneet Luokka:Vuonna 1804 kuolleet
Matthew Wolf

Matthew Wolf on englantilainen ääninäyttelijä. Wolf on työskennellyt useimmiten mainosten ja videopelien parissa. Hän on myös ääninäytellyt animaatioelokuvassa Hulk Vs sarjakuvasankaria Thoria.The Invisible Studios ==Lähteet== ==Aiheesta muualla== * Luokka:Englantilaiset ääninäyttelijät Luokka:Videopelien ääninäyttelijät Luokka:Vuonna 1972 syntyneet Luokka:Elävät henkilöt
Madisonin piirikunta

Madisonin piirikunta voi tarkoittaa seuraavia Yhdysvaltain piirikuntia: * Madisonin piirikunta, Alabama * Madisonin piirikunta, Arkansas * Madisonin piirikunta, Florida * Madisonin piirikunta, Georgia * Madisonin piirikunta, Idaho * Madisonin piirikunta, Illinois * Madisonin piirikunta, Indiana * Madisonin piirikunta, Iowa * Madisonin piirikunta, Kentucky * Madisonin piirikunta, Louisiana * Madisonin piirikunta, Mississippi * Madisonin piirikunta, Montana * Madisonin piirikunta, Nebraska * Madisonin piirikunta, New York * Madisonin piirikunta, Ohio * Madisonin piirikunta, Pohjois-Carolina * Madisonin piirikunta, Tennessee * Madisonin piirikunta, Texas * Madisonin piirikunta, Virginia.
Punertuma

Punertuma on ilmiö, jossa tähtitieteellinen kohde näyttää punaisemmalta kuin se todellisuudessa on, koska kohteesta lähtenyt valo on kulkenut tähtienvälisen aineen läpi. Kyseessä on eri ilmiö kuin punasiirtymä, jossa intensiteettijakauma kokonaisuutena siirtyy mutta sen muoto ei muutu. Punertuma syntyy kohteesta lähteneen valon siroamisen seurauksena. Koska lyhytaaltoinen säteily siroaa väliaineessa voimakkaammin kuin pitkäaaltoinen, kohteen alun perin lähettämistä fotoneista spektrin sinisen pään fotonit häviävät matkalla punaisen pään fotoneita tehokkaammin. Tämä "sinisten fotonien" kato luonnollisesti johtaa kohteen näkymiseen punaisempana. Koska punertuman kokeneen valon intensiteettijakauma on vääristynyt, ilmiö on helppo havaita monikanavafotometriaa käyttäen. Kvantitatiivisesti punertuman suuruutta kuvataankin värieksessillä E, joka määritellään havaitun ja teoreettisen väri-indeksin erotuksena. Esimerkiksi B−V-indeksin tapauksessa :E_{B-V} = (B-V)_{mitattu} - (B-V)_{teoreettinen} Tässä tarvittava teoreettinen arvo saadaan arvioitua suoraan intensiteettijakauman vääristymättömästä osasta, kun kohteen fysikaalinen luonne (esimerkiksi tiedetään sen olevan tähti) tunnetaan. Punertuman avulla saadaan tietoa tähtienvälisen aineen määrästä. == Katso myös == *Ekstinktio Luokka:Tähtitiede en:Interstellar reddening
Suzanne Griesbach

Suzanne Griesbach (s. 22. huhtikuuta 1945 Strasbourg, Bas-Rhin, Ranska) on entinen ranskalainen kilpakävelijä. Griesbach sijoittui 10 kilometrin kävelyssä Stuttgartin EM-kilpailuissa 1986 sijalle 12 ajalla 48.32. Rooman MM- kilpailuissa 1987 hän oli 22:s ajalla 48.06. Sisäratojen MM-kilpailuissa hän sijoittui 3 000 metrin kävelyssä seitsemänneksi Pariisissa 1985 ajalla 14.22,21 ja 14:nneksi Indianapolisissa 1987 ajalla 13.33,33. Sisäratojen EM- kilpailuissa hän sijoittui 3 000 metrillä kuudenneksi Liévinissä 1987 ajalla 13.26,52. Griesbach voitti Ranskan mestaruuden 5 kilometrin kävelyssä vuosina 1981–1988 sekä 10 kilometrin kävelyssä vuosina 1983–1984 ja 1986–1988. Sisäradoilla hän voitti Ranskan mestaruuden 3 000 metrin kävelyssä vuosina 1983 ja 1985–1988. Hän paransi Ranskan ennätyksiä useita kertoja. Hänen uransa parhaat tulokset olivat 3 000 metrillä 13.26,52 ja 5 kilometrillä 22.49,06 vuodelta 1987 sekä 10 kilometrillä 47.03 vuodelta 1990. ==Lähteet== * * * Luokka:Ranskalaiset kävelijät Luokka:Vuonna 1945 syntyneet Luokka:Elävät henkilöt
Paulien van Deutekom

Paulien van Deutekom (4. helmikuuta 1981 Den Haag – 2. tammikuuta 2019) oli alankomaalainen pikaluistelija. Van Deutekom voitti Innsbruckin talviuniversiadeissa 2005 kultaa 1 500 metrillä ajalla 2.20,19. Torinon olympialaisissa 2006 hän kuului Alankomaiden joukkueeseen, joka sijoittui joukkuetakaa-ajossa kuudenneksi. Seuraavana vuonna hän sai matkakohtaisissa MM-kilpailuissa hopeaa joukkuetakaa-ajossa. Van Deutekom saavutti Ireen Wüstin jälkeen hopeaa yleisluistelun EM-kilpailuissa Kolomnassa 2008. Muutamaa viikkoa myöhemmin hän voitti Berliinissä yleisluistelun maailmanmestaruuden Wüstin saadessa tällä kertaa hopeaa. Matkakohtaisissa MM-kilpailuissa Naganossa 2008 van Deutekom saavutti kultaa joukkuetakaa-ajossa sekä hopeaa 1 500 ja 3 000 metrillä. Van Deutekom voitti Alankomaiden mestaruuden 1 000 ja 1 500 metrillä 2008 ja 2009. Van Deutekom kuoli 2. tammikuuta 2019 keuhkosyöpään, joka hänellä oli diagnosoitu puoli vuotta aiemmin. == Ennätykset == Matka Aika Paikka Päivä 500 m 39,40 Kolomna 12. tammikuuta 2008 1 000 m 1.15,70 Calgary 2. maaliskuuta 2007 1 500 m 1.54,44 Calgary 17. marraskuuta 2007 3 000 m 3.59,18 Calgary 4. maaliskuuta 2007 5 000 m 7.02,40 Kolomna 13. tammikuuta 2008 10 000 m 15.43,17 Heerenveen 23. maaliskuuta 2001 == Lähteet == *Tulokset www.skateresults.com-sivustolla *Ennätykset www.sskating.com-sivustolla === Viitteet === Luokka:Alankomaalaiset pikaluistelijat Luokka:Vuonna 1981 syntyneet Luokka:Vuonna 2019 kuolleet
Kaija Salaspuro

Kaija Salaspuro (synt. 1942) on vuonna 1967 Taideteollisen oppilaitoksen pukutaiteen osastolta valmistunut pukusuunnittelija. Hän on suorittanut lisäksi teatteritaiteen jatko-opintoja Slovakiassa ja Italiassa. Salaspuro on toiminut pukusuunnittelijana MTV:ssä vuosina 1970-1982 ja Jyväskylän kaupunginteatterissa 1982-1985. Kaija Salaspuro jäi eläkkeelle Lahden kaupunginteatterista vuonna 2006, jossa hän toimi pukusuunnittelijana vuodesta 1987 lähtien. Hänet tunnetaan parhaiten näyttävistä musikaalipuvustuksista (mm. Anna Karenina ja Zorbas), mutta myös lukuisista puhe- ja lastennäytelmistä (mm. Täällä Pohjantähden alla, Lepakko, Juha, Varjo, Lemmenlähde). Vakituisten kiinnitysten ohella Kaija Salaspuro on vieraillut pukusuunnittelijana mm. Tampereen Työväen Teatterissa ja Suomen Kansallisoopperassa, suunnitellut elokuvapuvustuksia ja osallistunut useisiin alan näyttelyihin niin koti- kuin ulkomaillakin. ==Aiheesta muualla== *Teme Teatteri- ja Mediatyöntekijät ry Luokka:Teatteripukusuunnittelijat Luokka:Vuonna 1942 syntyneet Luokka:Elävät henkilöt
André Marie Constant Duméril

André Marie Constant Duméril (1. tammikuuta 1774 Amiens Ranska – 14. elokuuta 1860 Pariisi) oli ranskalainen eläintieteilijä. Duméril väitteli tohtoriksi 19-vuotiaana Rouenin lääketieteellisessä opistossa. Vuonna 1800 hän muutti Pariisiin ja osallistui Georges Cuvierin vertailevan anatomian luentoihin. Hän oli Cuvierin seuraaja Panthéonin keskuskoulussa ja luennoi Pariisin lääketieteellisessä opistossa 1801. Hänet valittiin Ranskan tiedeakatemiaan, ja hän syrjäytti Bernard Germain de Lacépèden, joka joutui väistymään poliittisten mielipiteidensä vuoksi. Duméril toimi Pariisin luonnonhistoriallisen museon anatomian professorina 1801–1812, ja sen jälkeen hänet valittiin matelija- ja kalatieteiden professoriksi. Virallisesti hän sai professuurin vasta Lacépèden kuoltua 1825. Duméril julkaisi vuonna 1806 teoksen Zoologie analytique. Teos käsitti koko eläinkunnan ja esitti sukujen mutta ei lajien välisiä eroja. Yhdessä poikansa Auguste Dumérilin kanssa hän julkaisi vuonna 1851 laajan teoksen Catalogue méthodique de la collection des reptiles. Vuonna 1853 André Duméril julkaisi yksin 7-osaisen teoksen Prodrome de la classification des reptiles ophidiens, jossa hän kuvaili kaikki käärmeet. Duméril julkaisi pitkään valmistellun 9-osaisen teoksen l’Erpétologie général ou Histoire naturelle complète des reptiles (1834-1854). Teoksessa hän kuvaili yksityiskohtaisesti 1 393 matelijalajia (hän sijoitti sammakkoeläimet matelijoihin). Duméril tutki myös lintuja ja hyönteisiä, joista hän julkaisi useita kirjoituksia. Hyönteistieteen alalta hänen pääteoksensa oli kaksiosainen Entomologie analytique (1860). Yhdessä poikansa Augusten kanssa hän perusti ensimmäisen matelijahautomon Jardin des Plantesin eläintarhaan Pariisissa. Duméril jätti vuoden 1853 jälkeen enimmät tehtävänsä pojalleen ja vetäytyi virastaan 1857. Hänet valittiin Kunnialegioonaan kaksi kuukautta ennen kuolemaansa. Linnuista Duméril nimesi huuhkajien suvun Bubo ja hiiripöllön suvun Surnia.ITIS == Lähteet == Luokka:Ranskalaiset eläintieteilijät Luokka:Ranskalaiset entomologit Luokka:Ranskan tiedeakatemian jäsenet Luokka:Vuonna 1774 syntyneet Luokka:Vuonna 1860 kuolleet
Frontignan

Frontignan on kaupunki Ranskan Occitanien hallintoalueella Hérault’n departementissa. Siellä on arviolta 22 896 asukasta (vuonna 2014) ja sen pinta-ala on 31,72 neliökilometriä. Frontignan sijaitsee Montpellier’n lounaispuolella Välimeren rannalla. == Lähteet == == Aiheesta muualla == *Kaupungin internetsivut Luokka:Hérault’n kunnat
Nadine Lefèvre

Nadine Lefèvre (o.s. Fourcade, 25. helmikuuta 1963 Reims, Marne, Ranska – 15. huhtikuuta 2011) oli ranskalainen yleisurheilija, jonka päälaji oli pituushyppy. Nadine Fourcade sijoittui Stuttgartin EM-kilpailuissa 1986 pituushypyssä kahdeksanneksi tuloksella 652 cm. Karsinnassa hän hyppäsi tuloksen 661 cm. Sisäratojen EM-kilpailuissa hän sijoittui pituushypyssä 17:nneksi Pireuksessa 1985 tuloksella 574 cm sekä 12:nneksi Madridissa 1986 tuloksella 648 cm. Fourcade voitti pituushypyssä Ranskan mestaruuden ulkoradoilla vuosina 1986–1988 sekä sisäradoilla vuosina 1985–1986. Hän teki Ranskan ennätyksen 679 cm Montgeronissa 4. toukokuuta 1985. Hän menetti ennätyksen vasta kymmenen vuotta myöhemmin, kun Nadine Caster hyppäsi tuloksen 694 cm. ==Henkilökohtaiset ennätykset== * Pituushyppy: 679 cm (1985) * Korkeushyppy: 184 cm (1985) * 100 metrin aitajuoksu: 14,20 s (1986), käsiajanotolla 13,9 s (1985) * Viisiottelu: 3 412 p (1979) * Seitsenottelu: 5 315 p ==Lähteet== * * === Viitteet === Luokka:Ranskalaiset pituushyppääjät Luokka:Vuonna 1963 syntyneet Luokka:Vuonna 2011 kuolleet
Jacqueline Curtet

Jacqueline Fréchet (o.s. Curtet, s. 9. toukokuuta 1955 Toulouse, Haute- Garonne, Ranska) on ranskalainen yleisurheilija, jonka päälaji oli pituushyppy. Jacqueline Curtet sijoittui Prahan EM-kilpailuissa 1978 pituushypyssä yhdeksänneksi tuloksella 624 cm. Karsinnassa hän hyppäsi tuloksen 654 cm. Sisäratojen EM-kilpailuissa hän sijoittui kuudenneksi Münchenissä 1976 tuloksella 625 cm, kahdeksanneksi San Sebastiánissa 1977 tuloksella 619 cm sekä neljänneksi Milanossa 1978 tuloksella 644 cm. Curtet voitti pituushypyssä Ranskan mestaruuden ulkoradoilla vuosina 1974, 1976 ja 1978 sekä sisäradoilla vuosina 1973, 1976–1979 ja 1981. Hän paransi pituushypyssä kolmasti Ranskan ennätystä: tulokseen 657 cm syyskuussa 1977, 658 cm kesäkuussa 1978 sekä 662 cm heinäkuussa 1978. Hän menetti ennätyksen toukokuussa 1985 Nadine Fourcadelle. Curtet kuului kahdesti 4 × 100 metrin viestijuoksun Ranskan ennätystä parantaneeseen joukkueeseen. Sisäratojen EM- kilpailuissa hän osallistui 60 metrin juoksuun Sindelfingenissä 1980 mutta karsiutui alkuerissä. Hänen äitinsä on Yvonne Curtet. == Henkilökohtaiset ennätykset == * Pituushyppy: 662 cm (1978) * 60 metrin juoksu (hallissa): 7,52 s (1980) * 100 metrin juoksu: 11,80 s (1979), käsiajanotolla 11,6 s (1978) * 200 metrin juoksu: 24,44 s (1979) == Lähteet == * * === Viitteet === Luokka:Ranskalaiset pituushyppääjät Luokka:Ranskalaiset pikajuoksijat Luokka:Vuonna 1955 syntyneet Luokka:Elävät henkilöt
Valtioton kansa

Valtioton kansa on kansa ilman kansallisvaltiota. Valtiottomia kansoja ovat esimerkiksi saamelaiset, eskimot, palestiinalaiset, baskit, romanit, kurdit, tiibetiläiset, jorubat, Etelä-Amerikan intiaanikansat ja Australian alkuperäiskansat. Valtiottomat kansat ovat usein vähemmistökansallisuuksia, mutta ne saattavat muodostaa myös enemmistön, kuten oromot Etiopiassa. Maailmassa on paljon valtiottomista kansoista johtuvia jännitteitä aina Somaliasta Baskimaahan. Valtiottomien kansojen edustajat kokoontuivat Maailman sosiaalifoorumissa (WSF) tammikuussa 2009 Brasiliassa. Vaatimuksena valtiottomien kansojen edustajilla ei ollut esimerkiksi palestiinalaisille omaa valtiota, vaan oikeutta päättää omista asioistaan. Bolivian ja Ecuadorin uusissa perustuslaeissa määritelty "monikansallinen valtio" voi antaa ratkaisumallin kansallisuuskysymyksiin. Monikulttuurinen malli ei kuitenkaan toimi kaikkialla. Esimerkiksi pakolaisiksi ajettujen kansojen pitäisi päästä palaamaan alkuperäiseen kotimaahansa. Useimmat valtiottomat kansat eivät ole edustettuna YK:ssa, joka edustaa pääasiassa kansallisvaltioita. Pyrkimys kansallisvaltioihin konfliktien ratkaisussa on johtanut rauhan sijasta lukemattomiin sotiin ja selkkauksiin. Valtiottomien kansojen ongelmat onkin vaikeita ratkaista vanhojen mallien pohjalta. ==Katso myös== * Itsemääräämisoikeus * Itsehallinto ==Aiheesta muualla== * Map of European Stateless Nations, published by the advocacy group Eurominority * United Nations Declaration on the Rights of Persons Belonging to National or Ethnic, Religious and Linguistic Minorities Luokka:Nationalismi Luokka:Kulttuurimaantiede
Håvard Bøkko

Håvard Bøkko (s. 2. helmikuuta 1987 Hønefoss, Norja) on norjalainen pikaluistelija. Bøkko saavutti pronssia yleisluistelun junioreiden MM- kilpailuissa Seinäjoella 2005. Seuraavalla kaudella hän voitti junioreiden maailmanmestaruuden Erfurtissa ja paransi junioreiden maailmanennätystä kahdesti 3 000 metrillä sekä kerran 1 500 ja 5 000 metrillä. Bøkko sai ensimmäisen aikuisten arvokisamitalinsa, pronssin, EM-kilpailuissa 2006. Torinon olympialaisissa hän kuului Norjan joukkueeseen, joka sijoittui joukkuetakaa-ajossa neljänneksi. Vuosina 2008 ja 2009 Bøkko saavutti Sven Kramerin jälkeen hopeaa sekä yleisluistelun EM- että MM-kilpailuissa. Matkakohtaisissa MM-kilpailuissa Richmondissa 2009 hän sai Kramerin jälkeen hopeaa sekä 5 000 että 10 000 metrillä. Vancouverin olympialaisissa 2010 hän saavutti pronssia 1 500 metrillä, oli 5 000 metrillä neljäs ja 10 000 metrillä viides. Myöhemmin samalla kaudella hän sai pronssia yleisluistelun MM- kilpailuissa Heerenveenissä. Calgaryssa 2011 hän sai hopeaa yleisluistelun MM- kilpailuissa. Inzellin matkakohtaisissa MM-kilpailuissa 2011 hän voitti 1 500 metrin kilpailun. Budapestissa 2012 hän saavutti neljännen EM-mitalinsa, pronssia. Hän sai samana vuonna Heerenveenissä MM-pronssia 1 500 metrillä. Vuonna 2013 Bøkko sai Heerenveenin EM-kilpailuissa pronssia ja yleisluistelun MM-kisoissa Hamarissa hopeaa. Hän oli kolmas EM-kilpailuissa myös Hamarissa 2014. Sotšin olympialaisissa 2014 hän sijoittui 1 500 metrillä kuudenneksi ja 5 000 metrillä yhdeksänneksi. Hän sai MM-hopeaa joukkuetakaa-ajossa Kolomnassa 2016. Bøkko kuului Norjan joukkueeseen, joka voitti joukkuetakaa-ajon olympiakultaa Pyeongchangissa 2018 sekä MM-hopeaa Inzellissä 2019. Hän saavutti joukkuetakaa-ajon EM-pronssia Heerenveenissä 2020. Bøkko voitti yhdistetyn 5 000 ja 10 000 metrin maailmancupin kokonaiskilpailun kaudella 2007–2008. Seuraavalla kaudella hän oli pitkien matkojen cupissa toinen ja 1 500 metrin cupissa kolmas. Kaudella 2009–2010 hän voitti pitkien matkojen cupin ja oli 1 500 metrillä toinen. Seuraavalla kaudella hän oli niin ikään toinen 1 500 metrillä. Hän voitti 1 500 metrin maailmancupin kaudella 2011–2012 ja sijoittui kolmanneksi kaudella 2012–2013. == Ennätykset == Matka Aika Paikka Päivä 500 m 35,75 Calgary 28. helmikuuta 2015 1 000 m 1.08,42 Salt Lake City 13. joulukuuta 2009 1 500 m 1.42,67 Salt Lake City 6. maaliskuuta 2009 3 000 m 3.39,02 Calgary 7. marraskuuta 2015 5 000 m 6.09,94 Salt Lake City 7. maaliskuuta 2009 10 000 m 12.53,89 Calgary 13. helmikuuta 2011 == Lähteet == * Tulokset www.skateresults.com-sivustolla * Ennätykset www.sskating.com-sivustolla === Viitteet === Luokka:Norjalaiset pikaluistelijat Luokka:Norjalaiset olympiavoittajat Luokka:Vuonna 1987 syntyneet Luokka:Elävät henkilöt
Lyhtykoiso

Lyhtykoiso (Physalis alkekengi) on monivuotinen ruohovartinen koisokasvi. Laji tunnetaan myös nimillä lyhtykukka ja juutalaiskirsikka. Se on oranssien hedelmiensä takia suosittu koristekasvi. Täysikasvuisen kasvin korkeus on noin 50–80 cm, ja sen kierteiseen asentoon kasvavat lehdet ovat 6–12 cm pitkiä ja 4–9 cm leveitä. Lyhtykoison kukka on väriltään valkoinen ja halkaisijaltaan 10–15 mm. Kukasta kehittyvän hedelmän ympärille kasvaa 4–5 cm pitkä ja leveä hatara oranssinpunainen verhiö. Lyhtykoiso on luonnonvarainen alueella Etelä- Euroopasta Etelä-Aasiaan ja Japaniin. Kasvi leviää nopeasti maanalaisilla rönsyillä. Lyhtykoisoa on käytetty myös ravintona ja lääkkeenä. Se on lievästi myrkyllinen. == Lähteet == == Aiheesta muualla == * Suomen Lajitietokeskus: Isolyhtykukka – Alkekengi officinarum * ITIS: Physalis alkekengi Luokka:Lyhtykoisot Luokka:Lääkekasvit
Marie-Françoise Dubois

Marie-Françoise Dubois (o.s. Fourcroy, s. 25. maaliskuuta 1948 Lille, Nord, Ranska) on entinen ranskalainen yleisurheilija, joka menestyi parhaiten 800 metrin juoksussa. Dubois sijoittui Rooman EM-kilpailuissa 1974 neljänneksi 800 metrin juoksussa Ranskan ennätyksellä 1.59,9. Jo alkuerissä hän oli juossut Ranskan ennätyksen 2.01,2 ja samoin välierissä, joissa loppuaika oli 2.00,3. Hän osallistui myös kahdesti sisäratojen EM-kilpailuihin mutta karsiutui molemmilla kerroilla alkuerissä. Dubois voitti Ranskan mestaruuden 400 metrillä vuonna 1975, 800 metrillä vuonna 1977 sekä 1 500 metrillä vuonna 1974. Sisäradoilla hän voitti Ranskan mestaruuden 1 500 metrillä vuosina 1974, 1975 ja 1978. Hän paransi Ranskan ennätystä 800 metrin lisäksi 1 500 metrillä neljästi (paras aika 4.08,6 vuonna 1975), 1 000 metrillä kerran (2.37,0 vuonna 1977) sekä 4 × 800 metrin viestijuoksussa kerran (8.22,0 vuonna 1975). Lisäksi hän juoksi 800 metrillä vuonna 1978 Ranskan halliennätyksen 2.02,1. ==Lähteet== * * Luokka:Ranskalaiset keskimatkojen juoksijat Luokka:Ranskalaiset pikajuoksijat Luokka:Vuonna 1948 syntyneet Luokka:Elävät henkilöt
Crookin piirikunta (Wyoming)

Crookin piirikunta on piirikunta Yhdysvaltain Wyomingin osavaltiossa. Vuonna Crookissa asui 5 887 ihmistä. Piirikunnan hallintokeskus on Sundance. Muita suurempia asutuskeskuksia ovat Hulett, Moorcroft ja Pine Haven. Crookin alueella sijaitsee tunnettu luonnonmuodostelma Devils Tower. ==Historia== Crookin piirikunta muodostettiin vuonna 1875. Piirikunta on nimetty intiaanisotien aikaisen prikaatinkenraalin, George Crookin mukaan. ==Väestö== Vuoden 2000 väestönlaskennan mukaan Crookin piirikunnassa asui 5 887 ihmistä, 2 308 kotitaloutta ja 1 645 perhettä. Väestötiheys on alhainen, alle yksi asukas neliökilometriä kohden. Väestöstä 97,86 % on valkoihoisia, 0,05 % mustaihoisia, alkuperäisasukkaita (intiaaneja) 1,02 %, 0,07 % aasialaistaustaisia, 0,25 % muita rotuja ja 0,75 % sekoittunutta väestöä. Latino- ja hispaanotaustaisten osuus oli 0,92 prosenttia. 34,1 prosentilla väestöstä oli saksalaistaustaisia sukujuuria. Englantilainen sukutausta löytyi 14,6 %:lta, irlantilaistausta 7,8 %:lta ja intiaanitausta 6,8 %:lta. Alueen BKT oli 13 739 dollaria henkilöä kohden. 9,10 prosenttia piirikunnan asukkaista eli köyhyysrajan alapuolella. ==Politiikka== Crook on perinteisesti ollut presidentinvaaleissa republikaanien vahvaa aluetta. Edellinen demokraattipuolueen presidenttiehdokas, joka piirikunnassa on voittanut, oli Franklin D. Roosevelt vuonna 1932. Viisissä viimeisissä presidentinvaaleissa demokraattien ehdokas on saanut piirikunnan äänistä alle 24 %. Wyomingin senaatissa piirikuntaa on edustanut republikaani Charles Townsend vuodesta 2005. Alahuoneessa Crookin edustajana on toiminut republikaanipuolueen Mark Semlek vuodesta 2003 lähtien. == Lähteet == ==Aiheesta muualla== *Wyomingin historiallisesti arvokkaiden paikkojen rekisteri, Crookin piirikunta Luokka:Wyomingin piirikunnat
Sweetwaterin piirikunta

Sweetwaterin piirikunta on piirikunta Yhdysvaltain Wyomingin osavaltiossa. Vuonna 2000 Sweetwaterissa asui 37 613 ihmistä. Piirikunnan hallintokeskus on Green River. ==Maantiede== Sweetwater on pinta-alaltaan Wyomingin suurin piirikunta, ja jopa kuusi osavaltiota on sitä pienempiä. Maanlaajuisesti Sweetwater on kahdeksanneksi suurin piirikunta, kun Alaskaa ja borough-alueita ei oteta huomioon. ==Väestö== Vuoden 2000 väestönlaskennan mukaan Sweetwaterissa asui 37 613 ihmistä, 14 105 kotitaloutta ja 10 099 perhettä. Väestötiheys oli alhainen, vain yksi asukas neliökilometriä kohti. Piirikunnan BKT oli 19 575 dollaria henkeä kohden. Piirikunnan etninen jakauma oli seuraavanlainen: *91,62 % valkoihoisia *3,59 % muita rotuja *2,37 % sekoittuneita *1,01 % intiaaneja *0,73 % mustaihoisia *0,64 % aasialaistaustaisia *0,04 % Tyynenmeren kansoja 9,42 % oli hispaano- tai latinotaustaisia. Sukujuuriltaan asukkaat olivat enimmäkseen saksalaista (16,3 %), englantilaista (15,4 %), amerikkalaista (8,2 %), irlantilaista (6,5 %) tai italialaista (5,2 %) syntyperää. ==Asutuskeskukset== Arrowhead Springs, Bairoil, Blairtown, Clearview Acres, Eden, Farson, Granger, Green River, James Town, Little America, McKinnon, North Rock Springs, Point of Rocks, Purple Sage, Reliance, Rock Springs, Superior, Sweeney Ranch, Table Rock, Wamshutter, Washam ==Aiheesta muualla== *Sweetwaterin piirikunnan viralliset kotisivut Luokka:Wyomingin piirikunnat
Edmund MacDonald

Edmund MacDonald (7. toukokuuta 1908 - 1951 Los Angeles, Kalifornia) oli yhdysvaltalainen näyttelijä.rovi: Edmund MacDonald Ennen elokuvauraansa MacDonald esiintyi Broadwaylla näytelmissä Getting Even, Her Tin Soldier ja I, Myself.Internet Broadway Database: Edmund MacDonald Hänen ensimmäinen elokuvaroolinsa oli vuonna 1934 elokuvassa Enlighten Thy Daughter. 1940-luvun alussa MacDonald oli jonkin aikaa 20th Century Foxin sopimusnäyttelijä. Hänen elokuvarooleistaan merkittävimmät olivat kersantti Hippo Stan Laurelin ja Oliver Hardyn tähdittämässä Rautahermoisia ruutiukkoja -elokuvassa, ja Charles Haskell Jr. Edgar G. Ulmerin ohjaamassa elokuvassa Detour. MacDonald esiintyi myös kymmenissä radiokuunnelmissa 1940-luvulla.RadioGOLDINdex ==Lähteet== ==Aiheesta muualla== * Luokka:Yhdysvaltalaiset radionäyttelijät Luokka:Yhdysvaltalaiset elokuvanäyttelijät Luokka:Vuonna 1908 syntyneet Luokka:Vuonna 1951 kuolleet
Kirsimarja Koskinen

Kirsimarja "Kikka" Koskinen (s. 11. huhtikuuta 1969 Helsinki) on suomalainen entinen taekwondoin, jonka kilpailupaino vaihteli 63-68 kilogramman välillä. Hän edusti Helsingin Taekwondoseuraa. Kirsimarjan paras saavutus Euroopamestaruus tasolla oli hopeamitali Tanskan Århusin EM-kisoista 1990 sarjasta alle 65 kg. Siellä hän hävisi finaali ottelussa Espanjan Coral Bistuerille, joka oli myös Maailman- ja Euroopanmestari. Koskinen voitti myös EM-pronssia 65-kiloisten sarjassa 1994 ja 1996. MM-kilpailuissa "Kikka" oli parhaimmillaan viides vuosina 1995 ja 1997. "Kikka" voitti Tukholmassa 1999 käydyssä Olympialaisten karsintaturnauksessa sarjansa ja selviytyi näin Sydneyn vuoden 2000 Olympialaisiin. Sarjana silloin alle 67 kg. Koskinen edusti Suomea Sydneyssä vuoden 2000 kesäolympialaisissa 67-kiloisten sarjassa, jossa hän sijoittui viidenneksi. ==Aiheesta muualla== *Profiili sports- reference.com:issa ==Lähteet== *Arvokisahistoriaa Suomen Taekwondoliiton sivustolla *MTV3.fi:n uutinen kesäolympialaisista 2000 Luokka:Suomalaiset taekwondoinit Luokka:Vuonna 1969 syntyneet Luokka:Elävät henkilöt
Porkkanamafia

Porkkanamafia eli Carrotmob on kansainvälinen kuluttajaliike, joka toimii ilmastonmuutoksen hidastamiseksi. Toiminnan aloitti keväällä 2008 kalifornialainen Brent Schulkin, joka pohti keinoa ruokakauppojen ohjaamiseksi toimimaan entistä ympäristöystävällisemmällä tavalla. Hän päätti kilpailuttaa naapurustonsa kaupat sillä perusteella, kuka lupasi käyttää suurimman osan ostotempauksen lisätuotosta energiatehokkuuden parantamiseen. Liikkeen toiminta on laajentunut nopeasti kansainväliseksi muun muassa Facebookin avulla. Utain kertoo Porkkanamafian toiminnan olevan aktiivisinta Yhdysvalloissa ja Suomessa. Liike on levittäytynyt myös muun muassa Saksaan, Englantiin, Hollantiin ja Itävaltaan. Porkkanamafian aktivistit kilpailuttavat yleensä yhden kaupungin sisällä jonkin yritystyypin edustajia (esim. ravintolat) ja valitsevat tempauskohteeksi yrityksen, joka lupaa sijoittaa suurimman osuuden tempauksen tuotosta energiatehokkuusparannuksiin. Tempauksen, jota on kutsuttu mediassa myös "käänteiseksi ostoboikotiksi", tuotoksi on laskettu normaalin päivän myynnin ylittävä osuus. Porkkanamafia- liike pyrkii luomaan ostoryntäyksen tempauspäivänä mainostamalla tapahtumaa eri tavoilla. Yleensä mediat ovat tuoneet tempauksille huomattavaa tunnettavuutta. Netin sosiaaliset verkostot ovat Porkkanamafian keskeinen tapa kerätä ostajia yhteen. Tempauksia on Suomessa järjestetty ainakin Helsingissä, Joensuussa, Jyväskylässä, Kuopiossa, Lahdessa, Lappeenrannassa, Tampereella, Turussa ja Vantaalla. Vaikka positiivishenkistä Porkkanamafiaa onkin julkisuudessa pääasiassa kehuttu, on liike saanut osakseen myös kritiikkiä. Sen on epäilty muun muassa kannustavan lisäämään turhaa kulutusta. Porkkanamafian edustajien mukaan näin ei kuitenkaan ole, vaan liike haastaa suuntaamaan uudelleen kuluttamista, joka tapahtuisi joka tapauksessa. Liikkeen mukanaan tuoman, uuden kaltaisen aktivismin pitkän aikavälin elinkelpoisuus on myös kyseenalaistettu. Porkkanamafialaiset itse uskovat toiminnallaan olevan merkitystä juuri pitkällä aikavälillä. ==Lähteet== ==Aiheesta muualla== * Porkkanamafia.fi * Carrotmob.org Luokka:Kansalaisliikkeet
Red Bull RB5

Red Bull RB5 on Formula 1 -auto, jota Red Bull -talli käytti kaudella . Auto julkistettiin 9. helmikuuta 2009 Jerezin moottoriradalla Espanjassa. Autoa kilpailuissa ajoivat Mark Webber ja Sebastian Vettel. == Formula 1 -tulokset == Kausi Talli Moottori Renkaat Kuljettajat 1 2 3 4 5 6 7 8 9 10 11 12 13 14 15 16 17 Pisteet Sijoitus Red Bull Renault V8 AUS MAL CHN BHR ESP MON TUR GBR GER HUN EUR BEL ITA SIN JPN BRA ABU rowspan="3" 153,5 rowspan="3" 2. Mark Webber 13 6 2 11 3 5 2 2 1 3 9 9 Kesk. Kesk. 17 1 2 Sebastian Vettel 14† 15† 1 2 4 Kesk. 3 1 2 Kesk. Kesk. 3 8 4 1 4 1 == Lähteet == Luokka:Formula 1 -kausi 2009 RB05
Mynämäen rautatieasema

Mynämäen rautatieasema (, ) on rautatieliikennepaikka Suomen rataverkkoon kuuluvalla rataosalla eli Uudenkaupungin radalla. Liikennepaikka sijaitsee Asemanseudun kylässä Mynämäen kunnassa, noin neljä kilometriä kunnan keskustaajaman lounaispuolella. == Historia == Liikennepaikka on avattu liikenteelle 1. syyskuuta 1923, jolloin radan ensimmäinen osuus Turusta Mynämäelle asti valmistui. Myös itse asemarakennus valmistui samana vuonna. Rata Mynämäeltä Uuteenkaupunkiin saatiin valmiiksi puolestaan vuotta myöhemmin, vuonna 1924. Asemanseudulle muodostui rautatieaseman ja Junnilan konepajan myötä oma taajamansa, jossa oli 1960-luvulla yli 400 asukasta. Henkilöliikenne Mynämäen asemalla lakkautettiin vuoden 1993 alussa, yhtä aikaa koko radan kanssa. Myös kaupallinen tavaraliikenne lakkautettiin vajaa kymmenen vuotta tämän jälkeen, 1. kesäkuuta 2002. Vuodesta 2008 liikennepaikka on ollut miehittämätön junakohtauspaikka, ja liikenteenohjaustoiminnot hoidetaan kaukokäytöllä. Liikennepaikka on myös ainoa junakohtauspaikka Turun ja Uudenkaupungin välillä, sillä Raisiossa ei voi järjestää junakohtauksia vaihdeyhteyden puuttumisen vuoksi. Kesäkuussa 2022 Mynämäellä järjestettyä Jukolan Viesti suunnistuskilpailua varten VR liikennöi asemalle viikonlopun ajan kaukoliikenteen junavuoroja Turun asemalta. == Rautatieasema == Mynämäen kaksikerroksisen klassistisen V luokan asemarakennuksen on suunnitellut Jarl Ungern, ja se valmistui 1923. Asemarakennus on rakennettu tyyppipiirustusten peilikuvana, ja se on Raision ja Nousiaisten asemien ohella yksi rataosan suurimmista. Asemarakennus oli syksyyn 2008 saakka liikenteenohjauksen käytössä sekä asuinrakennuksena. Vuonna 2007 asema siirtyi Senaatti- kiinteistöjen myyntikohteeksi, myyntiin tulivat 1,86 hehtaarin tontilla sijaitsevat kahdeksan rakennusta: asemarakennus, tavaramakasiini, parivahtitupa, sauna-pesutupa-leivintupa, maakellari, liiteri, navetta ja autotalli. Saaduista tarjouksista huolimatta Senaatti-kiinteistöt viivytteli aseman myynnissä, sillä sitä arveltiin tulevaisuudessa tarvittavan paikallisjunaliikenteessä, eikä vanhoja radanhallintalaitteistoja ollut siirretty tiloista pois, joten kohde poistettiin myynnistä. Asema-alue tuli uudelleen myyntiin keväällä 2011. Asema-alue rakennuksineen on nykyisin asuinkäytössä. ==Lähteet== ==Aiheesta muualla== * Kuvia Mynämäen rautatieasemasta Vaunut.org -sivustolla Luokka:Varsinais-Suomen rautatieliikennepaikat Luokka:Mynämäen liikenne
Kolbergin taistelu

Kolbergin taistelu oli toisen maailmansodan taistelu, jossa neuvostoliittolaiset ja puolalaiset joukot valtasivat Kolbergin kaupungin (nyk. Kołobrzeg). Taistelu käytiin 4.–14. maaliskuuta 1945. Taistelu käytiin lähinnä katutaisteluna. Saksalaiset onnistuivat evakuoimaan meritse suurimman osan kaupunkiin piiritetyistä sotilaista ja siviileistä operaatio Hannibalissa. Saksalaiset rakensivat kaupungista toisen maailmansodan aikana linnoituksen, ”Festung Kolbergin”. Sodan loppuvaiheessa saksalaisten pääjoukot vetäytyivät hyökkäävän puna-armeijan tieltä, ja kaupunkiin jätettiin vain vähän joukkoja. Kolbergin yhteensä 3 300 puolustajasta valtaosa oli Volkssturmin miehiä, joilla oli ainoina raskaina aseinaan neljä hinauskuntoista panssarivaunua ja muutama laatikollinen panssarinyrkkejä. Ainoat Wehrmachtin sotilaat olivat yksi alle tuhat miestä käsittänyt linnoituspioneerien pataljoona, jolla oli yksi kranaatinheitinjoukkue. Lisäksi laivaston hävittäjät Z34 (komentajakapteeni Hetz) ja Z43 (komentaja Lampe) antoivat joukkoja evakuoidessaan mereltä vuoron perään tulitukea kuusituumaisilla tykeillään. Vastassa oli kaksi venäläis-puolalaista jalkaväkidivisioonaa, useita panssariosastoja ja yksi ISU-152-rykmentti. Hyökkääjiä tuki 48 raskasta kenttätykistöpatteria ja lukuisa määrä kuuden tuuman kranaatinheittimiä ja Katjuša-rakettipattereita.Bekker: Itämeri ja Suomenlahti 1944 - 45, luku Kolberg: Tulihelvetti Volkssturm venyi kahden viikon puolustukseen ennen kuin venäläiset saivat työnnettyä heidät pois kaupungista. Evakuointi jatkui loppuun asti: viimeisenä kaupungista lähti sen komendantti eversti Fritz Fullriede hävittäjä Z34:n laivaveneellä.Bekker: Itämeri ja Suomenlahti 1944–45, luku Kolberg: Tulihelvetti ==Lähteet== Luokka:Toisen maailmansodan itärintaman taistelut Luokka:Puolan taistelut Luokka:Pommerin historia Luokka:Vuoden 1945 sotahistoria
Alfa (täsmennyssivu)

Alfa voi tarkoittaa ainakin seuraavia: * alfa, kreikkalaisen aakkoston ensimmäinen kirjain * alfayksilö, johtava yksilö eläinlaumassa * Alfa, naisen etunimi * Alfa-pankki, venäläinen liikepankki * Alfa, italialainen kiinteän polttoaineen rakettiohjelma * ALFA, Virossa järjestettävä kansainvälinen soudun hallikilpailu * ALFA, meksikolainen teollisuusyritys * Alfa, suomalainen televisiokanava * Alfa, Projekti 705 -sukellusveneiden Nato- koodinimi * * Alfa, 1970-luvulla ilmestynyt skeptikkojen lehti * Alfa Romeo, italialainen automerkki. * Alfa, makeinen Fazerin Parhain makeissekoituksessa * Alfa, Blind Channel yhtyeen rumpali. ==Katso myös== * alfa ja omega (myös A ja O), kristinuskon käsite kreikkalaisten aakkosten ensimmäisen ja viimeisen kirjaimen mukaan * alpha, kreikkalaisten aakkosten ensimmäisen kirjaimen nimen kirjoitusasu useissa kielissä
Valkosilmävireo

Valkosilmävireo (Vireo griseus) on Pohjois-Amerikassa tavattava vireoihin kuuluva lintulaji. Sitä esiintyy Yhdysvaltojen eteläosissa ympäri vuoden, kesäisin sen esiintymisalue ulottuu Uuteen-Englantiin asti. Laji viihtyy pensaikoissa ja metsänreunoissa. == Lähteet == * J.J Audubon: Linnut, taulu 328. === Viitteet === Luokka:Vireot
Silmälasivireo

Silmälasivireo (Vireo solitarius) on pohjoisamerikkalainen vireoihin kuuluva lintulaji. Se esiintyy paikoittain Yhdysvalloissa ja Kanadassa. Laji talvehtii Yhdysvaltojen etelävaltioissa, ja sen tunnistaa sinertävästä yläruumiista ja kellanvaaleasta vatsasta. Lajista on tullut Yhdysvalloissa melko harvinainen. == Lähteet == * J. J. Audubon: Linnut, taulu 330 *ITIS: Vireo solitarius === Viitteet === Luokka:Vireot
Punasilmävireo

Punasilmävireo (Vireo olivaceus) on vireoiden heimoon kuuluva lintulaji, joka pesii Pohjois-Amerikassa. Se on harvinaistunut esiintymisalueillaan, mahdollisesti DDT:n käytön myötä. Aiemmin laji oli yleinen. Sen talvehtimisalueet ovat trooppisessa Keski- ja Etelä-Amerikassa. Lajin selkä on vihreänkellertävä ja vatsa valkoinen. Päälaki on sininen. == Lähteet == * Audubon, J. J: Linnut, taulu 331 === Viitteet === Luokka:Vireot
Lavertajavireo

Lavertajavireo (Vireo gilvus) on pohjoisamerikkalainen lintulaji. Lajia esiintyy Yhdysvalloissa Teksasista Maineen saakka. Se on vähentynyt ympäristömyrkkyjen johdosta. Lajin laulu muistuttaa amerikanpunavarpusen laulua. Lajin selkä on oliivinvihreä ja vatsa vaaleankellertävä. == Lähteet == * J.J Audubon: Linnut, taulu 332 === Viitteet === == Aiheesta muualla == *ITIS: Vireo gilvus Luokka:Vireot